kardosdrur/scandi-wiki huggingface dataset:
Prinsesse Josephine

Hendes Kongelige Højhed Prinsesse Josephine prinsesse til Danmark, komtesse af Monpezat, (født Josephine Sophia Ivalo Mathilda, den 8. januar 2011 på Rigshospitalet i København) er anden datter og fjerde barn af Kronprins Frederik og Kronprinsesse Mary. Prinsesse Josephine er nummer 5 i den danske tronfølge og nr. 324b i den britiske tronfølge.

Fødsel 

Hun blev født kl. 10.56 – 26 minutter efter sin tvillingebror, Prins Vincent, som begge blev født d. 8 januar 2011 på Rigshospitalet i København. Hun målte 46 cm og vejede 2.554 gram ved fødslen.

Dåb og navngivning 

Prinsessen og hendes tvillingebror, Prins Vincent, blev døbt den 14. april 2011 i Holmens Kirke, hvor prinsessen fik navnet Josephine Sophia Ivalo Mathilda. Hun og tvillingebroren, Prins Vincent, blev døbt af kongelig konfessionarius Erik Norman Svendsen.

Fadderene til Prinsesse Josephine blev:
 Prinsesse Marie
 Hofjægermester og lensgreve Bendt Wedell
 Prins Charles de Bourbon
 Birgitte Handwerk
 Patricia Bailey, Marys søster
 Josephine Rechner, en veninde af Mary

Navne 
 Josephine Oscar d. 1. af Sverige havde en dronning, der hed Josefina. Kejser Napoleons kone hed Josephine. Prinsesse Madeleine af Sverige hedder Josephine som et af sine navne.
 Sophia er en del af hendes oldemor Dronning Ingrids navnerække 
 Ivalo er et grønlandsk navn, som hun har fået. Hendes tvillingebror har ligeledes et grønlandsk navn. Disse to kongebørn er de første danske kongebørn, der hermed får navne, der hædrer denne del af Rigsfællesskabet. Navnene kan finde vel nok deres ophav i kronprinsens Siriusfærd til Grønland, hvorefter han og senere kronprinsessen har haft et helt særligt forhold til Grønland.
 Mathilda kan hentyde til sangen Waltzing Matilda, som mange kender som Australiens uofficielle "nationalmelodi". Kronprinsesse Mary har ikke ønsket at bekræfte dette over for australske og tasmanske magasiner og kulørte blade.

Uddannelse 
Prinsesse Josephine startede på Tranegårdskolen i Hellerup tirsdag den 15. august 2017, sammen med sin bror prins Vincent. Tvillingerne går dog i hver sin klasse, efter forældrenes vurdering.

Prinsesse Josephine begyndte den 6. januar 2020 på et 12-ugers skoleophold på skolen Lemania-Verbier i Schweiz sammen med sine søskende.
Opholdet blev dog afbrudt pga situationen vedr. coronaviruspandemi.

Fra august 2023 starter prinsessen i 6. klasse på Kildegård Privatskole.

Titler og prædikater 

 8. januar 2011 – nu: Hendes Kongelige Højhed Prinsesse Josephine til Danmark, komtesse af Monpezat.

Anetavle 
Prinsesse Josephine deler anetavle med sine søskende: Prins Christian, Prinsesse Isabella og Prins Vincent.

Kilder

Eksterne henvisninger 
 Det blev en prins og en prinsesse (TV2.dk, 8. januar 2011)
 Kongehusets hjemmeside
 

Prinsesser fra Danmark
Personer fra København
Komtesser fra Danmark
Tvillinger fra Danmark
Huset Glücksburg
Hans Bjerregaard

Hans Bjerregaard (22. februar 1766 – 12. januar 1860) var en dansk præst, søn af Hans Jensen Bjerregaard.

Bjerregaard var i henved 60 år sognepræst i Hjermind, Lee og Hjorthede i Viborg Stift. Han virkede med stor iver og kraft for landalmuens oplysning. I sine egne sogne fik han opført skoler, til dels på egen bekostning, og indførte et planmæssigt skolevæsen. Han interesserede sig levende for hedeplantningssagen, var en af banebryderne for denne og virkede dels ved sit eksempel, idet han plantede på præstegårdens jorder, dels ved småskrifter, som han ofte uddelte gratis blandt bønderne. For landbruget i almindelighed virkede han på lignende måde og udgav blandt andet Kortfattet Anvisning til det forbedrede Jordbrug (1833). Bjerregaard, der i 1828 blev udnævnt til konsistorialråd, betragtes med rette som en af banebryderne for Hedeselskabet.

Kilder 
 

Præster fra Danmark
Danskere i 1700-tallet
Danskere i 1800-tallet
Hans Jensen Bjerregaard

Hans Jensen Bjerregaard (1728 i Gentofte – 1781) var en dansk bonde, søn af en fæstebonde i Gentofte. Han var far til Hans Bjerregaard.

I 1750 fik han Bjerregaard under Gentofte Gods i fæste, og da dette gods 1761 overdrogs J.H.E. Bernstorff, lod denne jorderne udskifte af fællesskabet og gårdene udflytte. Hans Jensen Bjerregaard blev den første udflytterbonde i Danmark (1766).

Han var en begavet og for sin tid meget oplyst bonde, der ydede fortræffelig hjælp ved udskiftningen og udflytningen på Gentofte Gods og udbredte sine anskuelser om disse forbedringer blandt sine standsfæller ved et lille skrift.

Kilder 

 

Landmænd fra Danmark
Danskere i 1700-tallet
Personer i oplysningstiden
Personer i Dansk Biografisk Leksikon
Salmonsens
Giampaolo Pazzini

Giampaolo Pazzini (født 2. august 1984 i Pescia) er en italiensk fodboldspiller, der i øjeblikket, 2011, spiller for Levante. Pazzini var den første officielle målscorer på det nye Wembley Stadion i London, med en scoring efter 28 sekunder for det italienske U-21 landshold. Pazzini var desuden med til VM i 2010 i Sydafrika.

Eksterne henvisninger 

Fodboldspillere fra Italien
Deltagere ved verdensmesterskabet i fodbold 2010
Fodboldspillere fra Atalanta BC
Fodboldspillere fra ACF Fiorentina
Fodboldspillere fra UC Sampdoria
Fodboldspillere fra AC Milan
Fodboldspillere fra Inter
Fodboldspillere fra Levante UD
Henrik Anker Bjerregaard

Henrik Anker Bjerregaard (født 1. januar 1792, død 7. april 1842) var en norsk digter.

Bjerregaard blev cand. jur. 1815, og derefter højesteretsadvokat, stiftsoverretsassessor og til slut højesteretsassessor i Kristiania. Da en Kristianiakøbmand 1820 havde udsat en pris af 100 speciedaler for den bedste nationalsang, var det Bjerregaards Sønner af Norge, der vandt prisen af de indkomne 22 arbejder, og hans sang kaldes derfor endnu "den kronede nationalsang". Han skrev et historiskt skuespil Magnus Barfods Sønner, der blev opført 1830 og gjorde megen lykke. Hans lille syngestykke Fjeldeventyret (1824) med Waldemar Thranes musik blev opført privat og gik siden over til Christiania Theater, hvor det 1850–88 er gået over scenen i alt 70 gange. I sine sidste år led han af livslede og menneskeforagt og gav disse følelser luft i en række svanesange.

Kilder 
 

Digtere fra Norge
Dramatikere fra Norge
Højesteretsdommere fra Norge
Dansksprogede forfattere fra Norge
Nordmænd i 1800-tallet
La ley de Herodes

La ley de Herodes er en mexicansk film fra 1999. Det er en satirisk komedie som som handler om korruptionen i Mexico i partiet PRI. Handlingen foregår i året 1949. Filmen er produceret af Luis Estrada. Den vandt blandt andet den mexicanske Arielpris.

Eksterne henvisninger 
 

Komediefilm fra Mexico
Film fra 1999
Satirefilm
Final Fantasy XIV

Final Fantasy XIV(ファイナルファンタジーXIV Fainaru Fantajī Fōtīn), også kendt som Final Fantasy XIV Online, er det fjortende spil i Final Fantasy-serien, og blev sat til salg i september, 2010 til Windows, mens en PlayStation 3 version stadig er under udvikling. Spillet ligner Final Fantasy XI et MMORPG. Final Fantasy XIV foregår i verdenen Haiderin. Seriens komponist Nobuo Uematsu laver musikken til spillet.

Det er 10 år siden at Uematsu sidst har lavede al musikken til et Final Fantasy-spil , eftersom det sidste var Final Fantasy IX i 2000.

Referencer 

Computerspil fra 2010
MMORPG
XIV
PlayStation 3-spil
Windows-spil
Square Enix-spil
Square Enix

er et computerspilfirma bedst kendt for sin rollespilserie Final Fantasy, Dragon Quest og Kingdom Hearts. Square Enix blev etableret som et resultat af en fusionering mellem Square og Enix.

Eksterne henvisninger 
 

Etableret i 1975
Computerspilsvirksomheder fra Japan
Frankenstein, el vampiro y compania

Frankenstein, el vampiro y compania er en mexicansk film fra 1962 baseret på romanen Frankenstein af Mary Shelley, instrueret af Benito Alazraki.

Medvirkende 
 Manuel Loco Valdes
 Jose Jasso
 Joaquin Garcia Vargas Borolas
 Quintin Bulnes
 Antonio Bravo
 Jorge Mondragon
 Martha Elena Cervantes
 Nora Veryan

Eksterne henvisninger 
 

Film fra 1962
Film baseret på bøger
Komediefilm fra Mexico
Film i sort-hvid
Frankenstein film
Gyserkomediefilm
Den Løse Kanon

Den Løse Kanon var et eftermiddagsprogram, der blev sendt på radioens P3 fra 1. september 2009 til 17. december 2010 på hverdage mellem klokken 14 og 16. Programmets værter var Huxi Bach og Karen Thisted.

Radioprogrammer fra Danmark
Cristina Vărzaru

Cristina Georgiana Vărzaru (født 5. december 1979 i Corabia, Rumænien) er en tidligere rumænsk håndboldspiller. Hun spillede senest for den rumænske klub CSM Bucuresti og stoppede i 2012 på det det rumænske landshold.

Karriere 
Cristina Varzaru kom til Viborg HK i 2005 og har siden været med til både at vinde DM-guld og Champions League-titler. I 2008/2009 blev hun topscorer i Champions League. I 2012 valgte hun af familiære årsager og pga. tankerne om et liv efter håndbolden at skifte tilbage til rumænsk håndbold og klubben CSM Bucuresti.

Eksterne henvisninger 

Håndboldspillere fra Rumænien
Håndboldspillere fra CSM București (kvindehåndbold)
Håndboldspillere fra SCM Râmnicu Vâlcea
Håndboldspillere fra Viborg HK
Tongliao

Tongliao (Forenklet kinesisk: 通辽; traditionel kinesisk: 通遼; pinyin: Tōngliáo) er en by på præfekturniveau i den autonome region Indre Mongoliet (Neimenggu) i den nordlige del af Kina. Det har et areal på 59.535 km² og en befolkning på 3.170.000 mennesker, med en tæthed på 53 indb./km² (2007).

Administrative enheder 
Bypræfekturet Tongliao har jurisdiktion over et distrikt (区 qū), et byamt (市 shì), et amt (县 xiàn) og 5 bannere (旗 qí).

Trafik 
Kinas rigsvej 111 løber gennem området, på sin vej fra Beijing via Chifeng til Jiagedaqi i provinsen Heilongjiang.

Kinas rigsvej 303 løber Ji'an i Jilin til Xilinhot i Indre Mongoliet.

Kinas rigsvej 304 løber gennem området. Den begynder i Dandong i Liaoning og fører til Holingol i Indre Mongoliet.

Bypræfekturer i Indre Mongoliet
Salva Kiir Mayardit

Salva Kiir Mayardit (født 1951) er præsident for Sydsudan siden 9. juli 2011 og tidligere guvernør i den daværende sydlige, autonome provins i Sudan, Sydsudan. 
Kiir tilhører Dinka-folket og er kristen. I 1983 dannede han SPLM, og blev i 1990'erne dennes militære leder. Ved John Garangs pludselig død i 2005, blev Kiir vicepræsident i Sudan og Guvernør i Sydsudan. Han blev dermed den første præsident i Afrikas 54. frie land, da Sydsudan fik fuld uafhængighed den 9. juli 2011.  

Kiir har lovet at den kommende uafhængige stat, Sydsudan, ved hans ledelse, vil blive en demokratisk retsstat, men at der "ikke bliver nogen plads for homoseksuelle".

Noter 

Politikere fra Sudan
Sydsudans præsidenter
Nuværende statsoverhoveder
Hinggan

Hinggan (Forenklet kinesisk: 兴安盟; traditionel kinesisk: 興安盟; pinyin: Xīng'ān méng; mongolsk: ; transkription: Kingγan ayimaγ) er et bypræfektur i den nordøstlige del af provinsen Indre Mongoliet i Kina. Det grænser til Hulun Buir mod nord, Mongoliet og Xilin Gol mod vest, Tongliao mod syd og Jilin og Heilongjiang mod øst. Navnet er en afledning af Store Khingan, en bjergkæde som krydser præfekturet fra nordvest til sydvest. Hinggan har et areal på 59.806 km², og en befolkning på 1.670.000 mennesker, med en tæthed på 
28 indb./km² (2007).

Administrative enheder 
Bypræfekturet Hinggan har jurisdiktion over 2 byamter (市 shì), et amt (县 xiàn) og 3 bannere (旗 qí).

Bypræfekturer i Indre Mongoliet
Brad Bird

Phillip Bradley «Brad» Bird (født 11. september 1957 i Kalispell, Montana i USA) er en Oscar-nomineret, amerikansk filminstruktør og animationsfilmskaber for Disney/Pixars kritikerroste De Utrolige (2004) og Ratatouille (2007), der begge gav ham en Oscar i kategorien Bedste Animation, samt nomineringer i kategorien Bedste Originale Manuskript. Han er også medlem af Pixars hovedkerne kaldet The Brain Trust. Derudover har han også instrueret filmene Drengen og Jernkæmpen (1999), Mission Impossible - Ghost Protocol (2011) og Tomorrowland (2015).

Filmografi

Animator 
 The Plague Dogs (1982)

Instruktør 
 Family Dog (1987)
 Drengen og Jernkæmpen (1999)
 De Utrolige (2004)
 Jack-Jack Attack (kortfilm, 2005)
 Ratatouille (2007)
 Mission Impossible - Ghost Protocol (2011)
 Tomorrowland (2015)
 De Utrolige 2 (2018)

Manuskriptforfatter 
 Family Dog (1987)
 *batteries not included (1987)
 Drengen og Jernkæmpen (1999)
 De Utrolige (2004)
 Ratatouille (2007)
 Tomorrowland (2015)
 De Utrolige 2 (2018)

Skuespiller 
 De Utrolige (2004) - Edna Mode (stemmme)
 Ratatouille (2007) - Ambrister Minion (stemme)
 De Utrolige 2 (2018) - Edna Mode (stemmme)

Eksterne henvisninger 

 
 Brad Bird-interview hos IGN
 DVD Talk: Interview med Brad Bird om De utrolige
 Brad Bird diskuterer udviklingen af De utrolige med CalArts' Character Animation Program
 Brad Bird Interview  Brad Bird snakker om sin karriere og filmen De utrolige
 Brad Bird-interviw  (Rottatouille)
 The Art of Making Pixar's Ratatouille  Interview medh Harley Jessup, Sharon Calahan og Brad Bird i forbindelse med en artikkel om skabningen av Rottatouille.
 Brad Bird-interview på Blu-ray.com Om udgivelsen af Rottatouille på Blu-ray.

Filminstruktører fra USA
Manuskriptforfattere fra USA
Skuespillere fra Montana
Tegnefilmsdubbere fra USA
Amerikanere i 1900-tallet
Amerikanere i 2000-tallet
Det Sudanske Folks Befrielses Hær

Sudan People's Liberation Army/Movement eller Det Sudanske Folks Befrielses Hær/Bevægelse har som formål at skabe en uafhængig stat, Sydsudan. Dette er med en folkeafstemning opnået pr. 9. juli 2011 og herefter anerkendt af FN 14. juli 2011. SPLA/SPLM ledes af Salva Kiir Mayardit.

Kildehenvisninger 

Sydsudan
Rumæniens håndboldlandshold (damer)

Rumæniens kvindelandshold i håndbold er Rumæniens landshold i håndbold for kvinder. Holdet vandt VM i 1962. Mariana Tîrcă er den mest scorende spiller med 335 kampe og 2043 mål scorede på det rumænske landshold.

Det rumænske landshold er det eneste kvindelandshold der har deltaget ved alle VM slutrunder siden VM i håndbold 1957.

Resultater

OL-resultater 
  1976: 4.-plads
  2000: 7.-plads
   2008: 7.-plads
  2016: 9.-plads

VM-resultater 
 1957: 9.-plads
 1962: 
 1965: 6.-plads
 1971: 4.-plads
 1973: 
 1975: 4.-plads
 1978: 7.-plads
 1982: 5.-plads
 1986: 5.-plads
 1990: 7.-plads
 1993: 4.-plads
 1995: 7.-plads
 1997: 12.-plads
 1999: 4.-plads
 2001: 17.-plads
 2003: 10.-plads
 2005: 
 2007: 4.-plads
 2009: 8.-plads
 2011: 13.-plads
 2013: 10.-plads
 2015:  Bronze
 2017: 10.-plads
 2019: 12.-plads
 2021: 13.-plads

EM-resultater 
 1994: 10.-plads
 1996: 5.-plads
 1998: 11.-plads
 2000: 4.-plads
 2002: 7.-plads
 2004: 7.-plads
 2006: Ikke kvalificeret
 2008: 5.-plads
 2010: 
 2012: 10.-plads
 2014: 9.-plads
 2016: 5.-plads
 2018: 4.-plads
 2020: 12.-plads
 2022: 12.-plads

Seneste trup 
Nuværende trup ved: EM i kvindehåndbold 2022 i Nordmakedonien.

Landstræner: Florentin Pera

Kendte spillere 
Aurelia Brădeanu
Cristina Vărzaru
Carmen Amariei
Ramona Farcău
Cristina Neagu
Adriana Nechita
Valentina Ardean-Elisei
Eliza Buceschi
Oana Manea
Luminiţa Dinu
Ionela Stanca
Mariana Tîrcă
Ada Moldovan
Roxana Gatzel
Mihaela Ani-Senocico
Paula Ungureanu
Melinda Geiger

Kilder

Eksterne henvisninger 
Forbundets hjemmeside
IHF Profil

Landshold (damer)
Kvindehåndboldlandshold
Store Khingan

Store Khingan (forenklet kinesisk: 大兴安岭, traditionel kinesisk: 大興安嶺, pinyin: Dàxīng'ānlǐng, manchu: Amba Hinggan), er en vulkansk bjergkæde i Indre Mongoliet i den nordøstlige del af Kina. Bjergkæden er omkring 1.200 km lang fra nord til syd, og bliver smallere mod syd. Den skiller slettelandet i nordøst-Kina i øst fra det Mongolske plateau i vest. Området har en middelhøjde på 1.200 til 1.300 meter, med de højeste toppe på 2.035 meter. 

Bjergkæden er dækket af tæt skov. Som øko-region er den speciel på grund af sin daurianske flora, en overgangsform mellem sibirsk og manchurisk flora.

Skråningerne er relativt godt græsningsområde, og det var i dette område at khitanfolket kom fra før de etablerede Liao-dynastiet i 900-tallet.

Bjerge i Kina
Indre Mongoliet
Tim McCanlies

Tim McCanlies (født 1953) er en amerikansk filminstruktør og manuskriptforfatter. Han har vakt opmærksomhed for sit arbejde ved skrive og instruere Secondhand Lions, og skrev manuskriptet til Drengen og Jernkæmpen og Dennis the Menace Strikes Again.

McCanlies gik på high school i Bryan, Texas og tog nogle college-niveau kurser på det nærliggende Texas A & M University. I 1971 flyttede han til Austin og blev indskrevet på University of Texas med hovedfag i Radio/TV-Film . Efter et par år, blev han overført tilbage til Texas A & M. I 1975 flyttede han til Dallas, hvor han arbejdede som politibetjent og tog filmkurser på Southern Methodist University.

McCanlies arbejdede for Walt Disney Studios i 1980'erne og skrev for alle de store filmstudier på et eller andet tidspunkt. McCanlies fik sin debut som instruktør med sin egen independant-producerede film Dancer, Texas Pop. 81 i 1998.

Eksterne henvisninger 
 

Manuskriptforfattere fra USA
Eli Marienthal

Eli David Marienthal (født 6 marts 1986 i Santa Monica, Californien) er en tidligere amerikansk børneskuespiller. Han har blandt andet lagt stemme til Hogarth Hughes i Drengen og Jernkæmpen fra 1999.

Marienthal har en Brown University-kandidateksamen fra 2008.

Eksterne henvisninger 
 

Skuespillere fra Californien
John Garang

John Garang (23. juni 1945 – 30. juli 2005) var den sydsudanske løsrivelsesbevægelse, SPLMs leder til han døde i et helikopterstyrt. Han var i den 2. sudanske borgerkrig med til vinde autonomi til Sydsudan. Fredsaftalen indebar yderligere at der fra den 9. januar 2011 og en uge frem blev stemt om fuldstændig og officiel sydsudansk uafhængighed fra Sudans regering i Khartoum. Salva Kiir Mayardit overtog ved John Garangs død jobbet som leder af SPLM.

Kildehenvisning 

Omkomne ved flyulykker
Politikere fra Sydsudan
Hulunbuir

Hulun Buir (Forenklet kinesisk: 呼伦贝尔; traditionel kinesisk: 呼倫貝爾; pinyin: Hūlúnbèi'ěr; Wade-Giles: Hū-lún-pèi-ěrh; mongolsk: ; transkription: Kölün buir) er en by på præfekturniveau i den nordøstlige del af Indre Mongoliet. Hulun Buir er navnet på hele regionen, dets center er Hailar distrikt.

Indtil den 10. oktober 2001 var Hulun Buir administreret som en liga. Arealet er på 263.953 km² og befolkningen på 2.700.000 (2007) mens bruttonationalproduktet var på  milliarder RMB. Byens jurisdiktionsområde er dermed større end mange kinesiske provinser til trods for at den faktiske metropole befolkningen kun dækker en lille del af regionen. Hulun Buir er anerkendt som den største byen i verden efter areal.

Historisk er den østlige del af området kendt som Barga.

Administrative enheder 
Bypræfekturet Hulun Buir har jurisdiktion over et distrikt (区 qū), 5 byamter (市 shì), 5 bannere (旗 qí) og 2 autonome bannere (自治旗 zìzhìqí).

Demografi (2000)

Litteratur 
 Jinri Nei Menggu: Hulun Bei'er 今日内蒙古: 呼伦贝尔 (Indre Mongolia i dag: Hulun Buir). 内蒙古人民出版社 Nei Menggu renmin chubanshe, 呼和浩特 Hohhot 1997, , 9+129 pages

Ekstern henvisning 

 Hulunbuir regjeringshjemmeside  (kinesisk)

Bypræfekturer i Indre Mongoliet
Robert Patrick

Robert Hammond Patrick, Jr (født 5. november 1958) er en amerikansk skuespiller. Han er bedst kendt for sin rolle som T-1000 i James Camerons Terminator 2: Dommedag. Han har også haft bemærkelsesværdige roller i Cop Land, Spy Kids, The Faculty og Charlie's Angels: Full Throttle, ligeledes med gentagende gæsteroller i tv-serien The Sopranos. Patrick har også hftt roller i science fiction-orienterede tv-serier. Han har haft gentagende gæsteoptrædener i The Outer Limits og mere notabelt i The X-Files hvor han havde sin mest bemærkelsesværdige rolle side Terminator 2: Dommedag som den skeptiske Agent John Doggett. Senere spillede Patrick rollen som Johnny Cashs voldelige far i Walk the Line fra 2005. Han medvirker for tiden i CBSs action-drama-serien The Unit''.

Filmografi

Film
Terminator 2: Dommedag – 1991
Waynes World– 1992
Double Dragon – 1994
Striptease – 1996
Cop Land – 1997
From Dusk Till Dawn 2 – 1999
Borderline – 2000
Spy Kids – 2001
Charlie's Angels: Uden hæmninger – 2003
Ladder 49 – 2004
Walk the Line – 2005
The Marine – 2006
Terabithia - et hemmeligt land – 2007
Balls of Fury – 2007
The Men Who Stare At Goats – 2009
Mafia – 2011
Safe House – 2012
Jayne Mansfield's Car – 2012
Gangster Squad – 2012
Lovelace – 2013
Identity Thief – 2013
Kill the Messenger – 2014
Endless Love – 2014

TV-serier
The X-Files -- 2000 - 2002
Scorpion – 2014 - 2018

Eksterne henvisninger 

 
 

Skuespillere fra USA
Goterkrigen

Goterkrigen dækker over flere krige:

 Goterkrigen (377-382) – mellem to gotiske stammer og det Østromerske rige
 Goterkrigen (402-403) – mellem visigoterne og det Vestromerske rige
 Goterkrigen (535-554) – mellem ostrogoterne og det Østromerske rige
The Faculty

The Faculty er en science-fiction film fra 1998. Den er skrevet af Kevin Williamson og instrueret af Robert Rodriguez. I hovedrollerne ses Elijah Wood, Clea DuVall, Laura Harris, Jordana Brewster og Josh Hartnett.

Rolliste 
 Jordana Brewster – Delilah Profitt 
 Clea DuVall – Stokely 'Stokes' Mitchell 
 Laura Harris – Marybeth Louise Hutchinson 
 Josh Hartnett – Zeke Tyler 
 Shawn Hatosy – Stan Rosado 
 Elijah Wood – Casey Connor 
 Salma Hayek – Rosa Harper
 Famke Janssen – Miss Elizabeth Burke
 Robert Patrick – Joe Willis, træner
 Danny Masterson – förvriden person

Taglines 
 Six students are about to find out their teachers really are from another planet.
 Meet the Alien Generation.
 And you thought YOUR teachers were weird...
 Take me to your teacher.

Eksterne henvisninger 
 

'''

Gyserfilm fra USA
Amerikanske film fra 1998
Science fiction-film fra USA
Film instrueret af Robert Rodriguez
Crispin Glover

Crispin Hellion Glover (født 20. april 1964 i New York City i New York) er en amerikansk skuespiller og selvudgivende forfatter. 

Glover er søn til skuespilleren Bruce Glover og er kendt for at portrættere ekcentriske personer som Layne i River's Edge, «the undertaker» i What's Eating Gilbert Grape, «Creepy Thin Man» i Charlie's Angels og Willard Stiles i Willard. En af hans andre kendte roller er som George McFly i Tilbage til fremtiden. 

Han paroiderede også karakteren Willy Wonka i komediefilmen Epic Movie and Fifi i Open Season.

Filmografi 
 Beowulf (2007)

Eksterne henvisninger

 Officielle Hjemmeside
 

Skuespillere fra New York
Filminstruktører fra USA
Sangere fra USA
Yinchuan

Yinchuan (kinesisk: 银川; pinyin: Yínchuān Shì, tidligere kaldt Ningsia, Ningxia) er en kinesisk by på præfekturniveau som er hovedstad i den autonome region Ningxia Hui i det nordlige Kina. Det har et areal på 66.000 km2, og en befolkning på 6.220.000 mennesker med en tæthed på 89.1 indb./km2 (2009).

Administrative enheder 

Bypræfekturet Yinchuan har jurisdiktion over 3 distrikter (区 qū), et byamt (市 shì) og 2 amter (县 xiàn).

Yinchuan International Car and Motorcycle Tourism Festival 

Fra og med år 2000 har der været arrangeret et motorcykelstævne i Yinchuan, Yinchuan International Car and Motorcycle Tourism Festival, som regel i august. Det var i (2009) det største af sin art i Kina.

Seværdigheder 
De kendteste turistattraktioner i bypræfekturet er den såkaldte Sandsøen (沙湖), og Xixia-mausolæerne og det tilknyttede museum om Xi Xias historie (西夏王陵).

Trafik 
Kinas rigsvej 109 løber gennem området. Den knytter Beijing sammen med Lhasa i Tibet. Den løber vestover fra Beijing via Datong, Yinchuan, Lanzhou og Xining til Golmud før den vender mod sydvest mod Lhasa.

Kinas rigsvej 110 har sit endepunkt i Yinchuan. Den begynder i Beijing men følger en mere nordlig rute. Den passerer gennem Zhangjiakou, Jining, Hohhot og Baotou til den ender i Yinchuan. 

Kinas rigsvej 211 har sit startpunkt i Yinchuan. Den løber mod syd til Xi'an i provinsen Shaanxi. 

Kinas rigsvej 307 ender i Yinchuan. Den begynder i Qikou i Hebei og fører gennem provinserne Shanxi og Shaanxi til Yinchuan.

Bypræfekturer i Ningxia Hui